Голдфејн се борио у Заливском рату. Као командант 555. ловачке ескадриле, предводио је борбену групу ловаца Ф-16 у току НАТО агресије на СР Југославију 1999. године. У налету 2. маја 1999. године у 02.08 часова, авион Ф-16 којим је управљао Голдфејн, погођен је ракетом земља-ваздух С-125 Нева, од стране 3. ракетног дивизиона 250. ракетне бригаде ПВО ВЈ који је дејствовао у реону села Карловчић. Успео је да изађе из авиона, да би га ускоро извукли хеликоптери НАТО.